L’escriptora burjassotera Adela Ruiz Sancho presenta la seua obra “Las palabras del silencio gritarán un día de sol” en el Mercat Municipal l’Almara
2025-07-24

Si fa uns mesos el punt de trobada era la Casa de Cultura, en aquesta ocasió, l’escriptora burjassotera Adela Ruiz Sancho, ha triat el Mercat Municipal l’Almara per a presentar la seua obra “Las palabras del silencio gritarán un día de sol”.

La cita serà divendres que ve 21 de juliol a les 10.00 hores en aquest nou projecte del Mercat en el qual es vol acostar també el món cultural a aquest espai municipal.

“Las palabras del silencio gritarán un día de sol”, és una obra de ficció amb grans dosis d’intriga que deixarà al lector amb “ganes de més”, tal com la mateixa autora assenyala.

El llibre conta la història de Alisa Rodrigo qui, des de ben xicoteta, pressent esdeveniments pròxims a la seua vida. Arribarà a l’edat adulta i, per circumstàncies diverses, es veurà embolicada en una trama en la qual la investigació policial se centrarà en el seu cercle més pròxim. Un final sorprenent captivarà tant als protagonistes de la novel·la com al lector.